section_heading: O naselju
paragraph_text: mini|lijevo|Kuće u naselju i znak na ulazu u Vukovar. U naselju se nalazi župa BDM Kraljice mučenika osnovana 2003. godine odvajanjem dijela stare vukovarske župe sv. Filipa i Jakova na kojoj djeluju franjevci. Broji 2300 katolika a pripada joj i filijala Bogdanovci. Župa je posvećena Blaženoj Djevici Mariji Kraljici mučenika. Pod pojmom mučenici misli se između ostaloga i na sve mučenike iz Domovinskoga rata. Župna crkva nalazi se u dijelu grada koji se danas zove Sajmište, a stari Vukovarci ga pamte kao "Švapsko brdo". Tu su živjeli prije Drugog svjetskog rata pretežito Podunavski Nijemci. Nakon prevrata novopridošlice su ga prozvale "Petrova gora".